Na osnovu člana 20 a. Zakona o radu Federacije Bosne i Hercegovine („Službene novine Federacije BiH“ broj: 26/16, 89/18), člana 3. stav (1), člana 6. i 7. Uredbe o postupku prijema u radni odnos javnom sektoru na teritoriji Kantona Sarajevo („Službene novine Kantona Sarajevo“, broj: 19/21, 10/22), člana 15. i 21. Pravilnika o radu Univerziteta u Sarajevu, broj: 02-2-4-1/24 od 30.01.2024. godine, a u skladu sa Odlukom Vlade Kantona, broj: 02-04-20026-59/24 od 04.04.2024. godine, Univerzitet u Sarajevu – Akademija scenskih umjetnosti, raspisuje

**JAVNI KONKURS**

za prijem radnika na neodređeno vrijeme

1. POMOĆNI RADNIK NA HIGIJENI I ODRŽAVANJU – 1 izvršilac, puno radno vrijeme, na neodređeno vrijeme

USLOVI: Pored općih uslova utvrđenih Zakonom o radu („Službene novine FBiH“, broj: 26/16, 89/19), kandidati trebaju ispunjavati i sljedeće posebne uvjete:
- OŠ/KV

PROBNI RAD: 3 mjeseca (u skladu sa čl. 21. Pravilnika o radu Univerziteta)

IZNOS OSNOVNE NETO PLAĆE: 1.001,00 KM (u skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu)

RADNO VRIJEME: 40 sati sedmično

MJESTO RADA: Sarajevo, Obala Kulina bana 11 i Trg Fra Grge Martića 4

Opis poslova:

* Odgovara za čistoću i higijensku ispravnost prostora i inventara Akademije
* Sedmično vrši generalno čišćenje kancelarijskih prostora uz uredno vođenje šiht liste
* Redovno obilazi prostorije
* Vrši druge poslove iz djelokruga Službe po nalogu šefa Službe

**Na javni oglas kandidati su dužni dostaviti sljedeću dokumentaciju (original ili ovjerene kopije):**

- Svojeručno **potpisanu** prijavu na Javni oglas sa kontakt adresom, e-mail adresom i brojem telefona kandidata, naznačenim radnim mjestom na koje se kandidat prijavljuje te po rednim brojevima navedenim dokumentima koje kandidat dostavlja uz prijavu;

- Svjedočanstvo o završenom osnovnom obrazovanju ili Diploma o srednjem stručnom

obrazovanju (KV);
- Biografiju (CV);
- Izvod iz matične knjige rođenih;
- Uvjerenje o državljanstvu (ne starije od 6 mjeseci).

**Dodatna dokumentacija:**

- Potvrdu, uvjerenje ili drugi dokument o ispunjavanju uslova za ostvarivanje prava prioriteta u zapošljavanju (više u dijelu „Napomene“);

 - Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavljaju samo lica koja ostvaruju prednost prilikom zapošljavanja u skladu sa posebnim zakonom – naziv naveden pod „Napomene“);

- Potvrda o nezaposlenosti Službe za zapošljavanje Kantona Sarajevo (dostavljaju samo lica koja imaju prednost prilikom zapošljavanja u skladu sa posebnim zakonom – naziv naveden pod

„Napomene“);

- Dokaz da je kandidat zaposlen sa nižom stručnom spremom od one koju posjeduje ili po osnovu Ugovora na određeno vrijeme, u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu Sarajevo („Službene novine Kantona Sarajevo“, br. 37/20, 27/21).

**Prioritet pri zapošljavanju**

* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj 31/22), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20, 27/21), koja se dokazuje odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost.

- Slijedi tabelarni prikaz dokumentacije kojom se dokazuje status korisnika prava:

|  |  |  |  |
| --- | --- | --- | --- |
| **Redni broj** | **Pripadnost branilačkoj kategoriji** | **Naziv dokaza -dokumenta** | **Organ koji ga izdaje** |
| 1. | Član porodice šehida/ poginulog, umrlog i nestalog branioca  | Uvjerenje o statusu djeteta šehida-poginulog, umrlog i ncstalog branioca- Rješenje o priznatom pravu na porodičnu invalidninu za suprugu šehida - poginulog, umrlog i nestalog branioca;Uvjerenje o učešću u Oružanim snagama za šehida-poginulog, umrlog i neslalog branioca | - Općinska služba za boračko invalidsku zaštitu. Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida  | Općinska služba za boračko invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja |  Općinska služba za boračko invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete: a) ratnog vojnog invalida b) dobitnika ratnog priznanja i odlikvanja c) demobiliziranog branioca | Uvjerenje o statusu djeteta ratnog vojnog invalidaRješenje o priznatom pravu na: a) inalidninu b) mjesečni novčani dodatak c) uvjerenje o učešću u Oružanim snagama | a)i b) Općinska služba za boračko invalidsku zaštitu c) Grupa za pitanja evidencija iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu supruge ratnog vojnog invalidaRješenje o priznatom pravu na invalidninu | Općinska služba za boračko invalidsku zaštitu  |

**NAPOMENE:**

Kandidati čija dokumentacija je neuredna, nepotpuna i neblagovremena bit će pisanim putem obaviješteni sa navođenjem razloga zašto pristigla prijava nije ispravna, uz mogućnost uvida u dostavljenu dokumentaciju u roku od 3 dana od dana prijema obavijesti. Kandidati čija je dokumentacija uredna, potpuna i blagovremena i koji ispunjavaju uslove iz Javnog oglasa bit će obaviješteni telefonskim putem te putem zvanične web stranice Univerziteta u Sarajevu -Akademije scenskih umjetnosti ([www.asu.unsa.ba](http://www.asu.unsa.ba)) i Univerziteta u Sarajevu ([www.unsa.ba](http://www.unsa.ba)) o datumu i vremenu održavanja usmenog testiranja.
Poslovnik o radu komisije dostupan je na web stranici Univerziteta u Sarajevu - Akademije scenskih umjetnosti ([www.asu.unsa.ba](http://www.asu.unsa.ba)).

Kandidati mogu pitanja za usmeni ispit, listu propisa i literature iz oblasti iz kojih će polagati usmeni ispit pronaći na web stranici poslodavca – <https://www.asu.unsa.ba>.

Ukoliko kandidat koji ispunjava sve uslove propisane Javnim oglasom ne pristupi polaganju usmenog dijela ispita smatrat će se da je odustao od učešća u oglasnoj proceduri.

**Način i rok predaje prijava:**

Prijave sa potrebnom dokumentacijom i kraćom biografijom (ime i prezime, broj telefona, e-mail adresa, tačna adresa stanovanja) se dostavljaju u zatvorenoj koverti sa naznakom „NE OTVARAJ - PRIJAVA NA JAVNI OGLAS“, u roku od 15 (penaest) dana od dana objave ovog konkursa u dnevnim novinama, te na internet stranicama: Univerziteta u Sarajevu - Akademije scenskih umjetnosti (<https://www.asu.unsa.ba>), Univerziteta u Sarajevu (<https://www.unsa.ba/> ) i Službe za zapošljavanje Kantona Sarajevo (<https://szks.ba/posao/>), lično ili preporučenom poštom na adresu: UNIVERZITET U SARAJEVU – AKADEMIJA SCENSKIH UMJETNOSTI Obala Kulina bana 11, 71000 SARAJEVO.

O rezultatima konkursa svi prijavljeni kandidati bit će obaviješteni u pismenoj formi.
Dokumentacija predata po konkursu se neće vraćati kandidatima.

Kandidati koji budu izabrani, dužni su dostaviti uvjerenje o zdravstvenoj sposobnosti za obavljanje poslova propisanih za radno mjesto za koje je konkurisano, te uvjerenje da se protiv istog ne vodi krivični postupak.

Više informacija se može dobiti na telefon: 033/215-277